OpenLLM-France/wikimedia huggingface dataset:
# La Chelito

Consuelo Portela, artistikoki La Chelito (Kuba probintzia, Espainia, 1885eko otsailaren 12a – Madril, 1959ko azaroaren 20) Kuba probintzia espainiarrean jaiotako enpresaburua eta kupleko abeslari ezaguna izan zen XX. mende hasieran.

## Bizitza

Guardia zibil baten alaba, Karibeko uhartean jaio zen, artean Espainiako probintzia zenean, aita bertan destinatuta zegoelako, nahiz eta familia osoa penintsulara itzuli zen Consuelo jaio ostean.

### Ibilbidea

Kuplé pikareskoaren generoan aitzindaria izan zen, eta ospe handia lortu zuen letra zentzu bikoitza ia ezkutatzen ez zuten abestiekin, hala nola Pantorrillas, La noche de novios edo "La pulga".
Zineman egin zuen esku-hartze bakarra 1927an izan zen, Jose Buchsen El Conde Maravillas filmean. Urte bat geroago, bizitza artistikotik erretiratu eta enpresa-negozioetan hasi zen, antzoki bat eta kafetegi bat muntatuz geroago Madrilgo Teatro Muñoz Seca izango zen lekuan (Plaza del Carmenen).

## Erreferentziak

* ↑ «LA CHELITO -CANCIÓN ESPAÑOLA - El Arte de Vivir el Flamenco» elartedevivirelflamenco.com (Noiz kontsultatua: 2025-02-06).
* ↑ (Gaztelaniaz) Placetas, La ChelitoCantante cupletista española nacida en CubaNombreConsuelo PortelaNacimiento12 de febrero de 1885ciudad de; Villas, provincia de Las; Cuba, Capitanía General de; Madrid, Reino de España Fallecimiento20 de noviembre de 1959ciudad de; cupletista, Reino de España ResidenciaMadridNacionalidadcubanaCiudadaníaespañolaOcupacióncantante. «La Chelito - EcuRed» www.ecured.cu (Noiz kontsultatua: 2025-02-06).
* ↑ (Gaztelaniaz) Digital, El Cierre. (2023-03-05). «'La Chelito', la artista que reinó en las varietés y fue amante de Alfonso XIII» El Cierre Digital (Noiz kontsultatua: 2025-02-06).
* ↑ «::: MEMORIA DE MADRID :::» www.memoriademadrid.es (Noiz kontsultatua: 2025-02-06).
* ↑ (Gaztelaniaz) «Las andanzas manchegas de 'La Chelito'» www.cuentosdecine.es 2023-03-04 (Noiz kontsultatua: 2025-02-06).
* ↑ (Gaztelaniaz) «La Chelito» Los diccionarios y las enciclopedias sobre el Académico (Noiz kontsultatua: 2025-02-06).
* ↑ Bartolomé “cheno”, Eugenio. (lunes, 20 de enero de 2014). «Del cuplé a la copla: El Salón Chantecler de Madrid» Del cuplé a la copla (Noiz kontsultatua: 2025-02-06).

## Kanpo estekak

* Biografia
* 1959ko azaroaren 28ko ABC egunkariko artikulua
* Carlos Alsina kazetariak "La Chelito"-ren heriotzaren data aipatzen duen lekua
* Datuak: Q5962871
* Multimedia: La Chelito / Q5962871
# Stradbally (Waterford konderria)

Stradbally, irlanderaz: An tSráidbhaile, Irlandako hegoaldeko kostaldean dagoen herri bat da, Munster probintziako Waterford konderrian.
2016an 438 biztanle zituen.
# Lierni Lekuona

Lierni Lekuona Etxebeste (Lezo, Gipuzkoa, 1995eko apirilaren 8a) emakumezkoen Bizkaia-Durango talde profesionaleko euskal txirrindularia da. Errepideko txirrindularitzaz gain, ziklo-krosean ere aritzen da.

## Taldeak
### Errepideko txirrindularitza

| Taldea | Herrialdea | Urteak |
| Bizkaia-Durango | EH | 2014-gaur egun |

## Palmaresa Ziklo-krosean

2014-15
* 2. Euskal Herriko Ziklo-kros Txapelketan
2016-17
* Euskal Herriko Ziklo-kros Txapelketa
2017-18
* 2. Euskal Herriko Ziklo-kros Txapelketan
* 3. Ziklo-kroseko Espainiako Kopan
2018-19
* 2. Euskal Herriko Ziklo-kros Txapelketan

## Kanpo estekak

* Datuak: Q21005755
* Multimedia: Lierni Lekuona / Q21005755
# Ponferrada

Ponferrada Leongo Herriko bigarren udalerria da, Leongo probintzian kokatuta. Bierzo eskualdeko hiriburua da, itsas mailatik 512 m metrora, eta 283.17 km²-ko azalera hartzen du.
66.656 biztanle zituen 2006an. 2024 urteko erroldaren arabera 62.994 biztanle zituen.
Donejakue Bidean den azken herri garrantzitsua da Galiziara iritsi baino lehenagokoa.

## Ondarea

* Ponferradako gaztelua: Tenpluko Ordenako zalduneak 1178an eraikia.

## Klima

Datu klimatikoak (Ponferrada) :
| Hila | Urt | Ots | Mar | Api | Mai | Eka | Uzt | Abu | Ira | Urr | Aza | Abe | Urtekoa |
| Batez besteko tenperatura maximoa (°C) | 8.1 | 11.4 | 15.0 | 16.8 | 20.4 | 25.4 | 28.9 | 28.4 | 24.3 | 17.8 | 12.1 | 8.7 | 18.1 |
| Batez besteko tenperatura (ºC) | 4 | 6 | 9 | 11 | 14 | 18 | 21 | 20 | 17 | 13 | 8 | 5 | 12 |
| Batez besteko tenperatura minimoa (°C) | 1.0 | 2.3 | 3.7 | 5.5 | 8.5 | 11.8 | 14.1 | 13.6 | 11.4 | 7.9 | 4.3 | 2.2 | 7.2 |
| Pilatutako prezipitazioa (mm) | 73 | 64 | 59 | 44 | 51 | 39 | 14 | 21 | 44 | 61 | 82 | 83 | 635 |
| Prezipitazio egunak (≥ 1 mm) | 9 | 8 | 8 | 9 | 10 | 6 | 4 | 3 | 6 | 9 | 9 | 11 | 93 |
| Elur egunak (≥ 1 mm) | 2 | 2 | 1 | 0 | 0 | 0 | 0 | 0 | 0 | 0 | 0 | 1 | 6 |
| Hezetasuna (%) | 83 | 75 | 67 | 66 | 66 | 61 | 58 | 59 | 65 | 76 | 82 | 84 | 70 |
| Iturria: Weatherbase ||||||||||||||

## Herritar ezagunak

* Valentín García Yebra (1917-2010), filologo eta itzultzailea.
* Luis del Olmo (1937-), irrati esataria.

## Ikus, gainera

* Leongo udalerrien zerrenda

## Erreferentziak

* ↑ Ponferrada, Spain Travel Weather Averages. Weatherbase (Noiz kontsultatua: 2013-06-29).

## Kanpo estekak

* (Gaztelaniaz) Ponferradako webgune ofiziala
* Datuak: Q12164
* Multimedia: Ponferrada / Q12164
# Aitor Hernández

Aitor Hernández Gutiérrez (Ermua, 1982ko urtarrilaren 24a) txirrindulari profesionala da. Ziklo-krosean aritu eta gero, 2003an errepideko txirrindularitzara igaro zen. 2004an debutatu zuen profesionaletan, L.P.R. taldearekin. 2006an, Euskaltel-Euskadi taldera igaro zen. 2010aren bukaeran, Euskaltelek kontratua berrituko ez ziola jakinda, ziklo-krosera itzuli zen. Mendiko bizikletan ere aritu da, eta 2015. urtean, Euskadiko Open-aren podiuma zapaldu zuen.

## Palmaresa errepidean

2000
* Bizkaiko Itzulia
* 3. Besayako Itzulian
2001
* Etxaniz Memoriala
* 2. Sabin Foruria Oroimenezkoan
2002
* Sabin Foruria Oroimenezkoa
* 2. Antzuola Sarian
* 3. Bidasoko Itzulian
2003
* Aiara Zirkuitua
2007
* Euskal Herriko Itzuliko Mendiko sailkapena

## Palmaresa Ziklo-krosean

2010-11
* 2. Euskal Herriko Ziklo-kros Txapelketan
2011-12
* 2. Euskal Herriko Ziklo-kros Txapelketan
2012-13
* Euskal Herriko Ziklo-kros Txapelketa
* Espainiako Ziklo-kros Txapelketa
* Karrantzako Ziklo-Krosa.
* Igorreko ziklo-krosa.
* Valentziako ziklo-krosa
2013-14
* Euskal Herriko Ziklo-kros Txapelketa
* Karrantzako Ziklo-Krosa.
* Igorreko ziklo-krosa
* Ispasterko Udala Sari Nagusia
* Valentziako ziklo-krosa
* Laudioko ziklo-krosa.
* 2. Elorrioko ziklo-krosan
* 2. Espainiako Ziklo-kros Txapelketan
2014-15
* Espainiako Ziklo-kros Txapelketa
* Karrantzako Ziklo-Krosa
* Igorreko ziklo-krosa
* Valentziako ziklo-krosa
* Laudioko ziklo-krosa.
* Elorrioko ziklo-krosa
* 2. Euskal Herriko Ziklo-kros Txapelketan
2015-16
* Euskal Herriko Ziklo-kros Txapelketa
* Karrantzako Ziklo-Krosa
* Laudioko ziklo-krosa.
* 2. Igorreko ziklo-krosan
2016-17
* Euskal Herriko Ziklo-kros Txapelketa
* Joan Soler Saria.
* 3. Elorrioko ziklo-krosan
* 3. Laudioko ziklo-krosan
* 3. Ziklo-kroseko Espainiako Kopan
2017-18
* Euskal Herriko Ziklo-kros Txapelketa
* 2. Igorreko ziklo-krosan
* 2. Elorrioko ziklo-krosan
* 2. Ziklo-kroseko Espainiako Kopan
* 3. Laudioko ziklo-krosan
* 3. Espainiako Ziklo-kros Txapelketan
2018-19
* 2. Igorreko ziklo-krosan
* 3. Elorrioko ziklo-krosan
* 3. Ziklo-kroseko Espainiako Kopan
2019-20
* 3. Euskal Herriko Ziklo-kros Txapelketan
2023-24
* Elorrioko ziklo-krosa
* 3. Euskal Herriko Ziklo-kros Txapelketan
2024-25
* Euskal Herriko Ziklo-kros Txapelketa
* Elorrioko ziklo-krosa

## Taldeak
### Errepidean

| Urteak | Taldea |
| 2004-2005 | L.P.R. |
| 2006-2010 | Euskaltel-Euskadi |

### Ziklo-krosean

| Urteak | Taldea |
| 2011-2013 | Orbea |
| 2013- | Specialized-Garmar-Ermua |

## Kanpo estekak

* Aitor Hernández - ProCyclingStats
* Aitor Hernández - Ciclocross24
* Datuak: Q410843
* Multimedia: Aitor Hernández / Q410843
# Juan Bautista Aznarren gobernua

Juan Bautista Aznar almirantearen gobernua, Espainiako Ministroen Kontseilua Juan Bautista Aznar-Cabañas almirantearen agindupean, laburra izan zen, baina esanguratsua Espainiako historian. Aznar izan zen Alfontso XIII.aren monarkiaren Ministro Kontseiluko azken presidentea, 1931ko otsailaren 18tik apirilaren 14ra arte.
Bere agintaldian, oso egoera politiko zailari aurre egin behar izan zion. Bere gobernua, "kontzentrazio monarkikoko gobernua" bezala ezagutua, herrialdea egonkortzen saiatu zen eta 1931ko apirilaren 12an ospatu ziren udal hauteskundeak deitu zituen. Hauteskundeak garaipen esanguratsua izan ziren errepublikarrentzat, eta horrek Espainiako Bigarren Errepublika eta Alfontso XIII.aren abdikazioa ekarri zituen.
Aznarren gobernuaren ezaugarri nagusia monarkiko "gogorren" (errepublikari kosta ahala kosta aurre egin nahi ziotenak) eta "bigunen" (errepublikanoekin negoziatzeko prest zeudenak) arteko barne zatiketa izan zen. Kohesio falta horrek eta herriaren presioak bere gobernua monarkiari eusteko gai ez izatea eragin zuten.

## Kabinetea

Ministroen Kontseilua, 1931eko otsailaren 18a – apirilaren 14a :
| Funtzioa | Titularra | Denbora | Alderdi politikoa |
| Ministroen Kontseiluko presidentea | Juan Bautista Aznar | 1931eko otsailaren 18a – apirilaren 14a | Militarrak |
| Armada ministroa | Dámaso Berenguer | 1931eko otsailaren 18a – apirilaren 14a | Militarrak |
| Estatu ministroa | Romanonesko kondea | 1931eko otsailaren 18a – apirilaren 14a | Liberala |
| Grazia eta Justizia ministroa | Manuel García Prieto | 1931eko otsailaren 18a – apirilaren 14a | Liberala |
| Ogasun ministroa | Juan Ventosa y Calvell | 1931eko otsailaren 18a – apirilaren 14a | Erregional Liga |
| Itsas Armada ministroa | José Rivera Álvarez de Canero | 1931eko otsailaren 18a – apirilaren 14a | Militarrak |
| Agintaritza ministroa | Hoyoseko markesa | 1931eko otsailaren 18a – apirilaren 14a | Militarrak |
| Garapen ministroa | Juan de la Cierva y Peñafiel | 1931eko otsailaren 18a – apirilaren 14a | Kontserbadorea |
| Instrukzio Publiko eta Arte Ederretako ministroa | José Gascón y Marín | 1931eko otsailaren 18a – apirilaren 14a | Liberala |
| Lan eta Ongizate ministroa | Gabriel Maura Gamazo | 1931eko otsailaren 18a – apirilaren 14a | Kontserbadorea |
| Ekonomia Nazionaleko ministroa | Gabino Bugallal | 1931eko otsailaren 18a – apirilaren 14a | Kontserbadorea |

## Kanpo estekak

* Datuak: Q54865948
# Veral

Veral ibaia (aragoiera eta gaztelaniaz río Veral, euskaraz Berari dokumentatua) Espainiako Aragoi autonomia erkidegoko Huescako probintziaren iparraldeko ibai bat da.

## Ibilbidea

Pirinioetako Zuriza kokalekuan jaiotzen da, Anso ibarran barna doa, Biniés arroila, Ansó eta Berdún herriak zeharkatuz, azkenik Villarreal de la Canal herrian bere urak Aragoi ibaian isurtzen dituelarik.
Higadura eta zeharkatzen dituen kareharrizko lursailen eraginez, Biniés arroila bezalako estuguneak sortu ditu.

## Aisia

Ibai honek bere ibilbideko zenbait gunetan ur-biziak eta malda naturala dituela aprobetxatuz, bertan aisialdirako hainbat jarduera burutu litezke. Jarduera guzti horien artean nabarmenena piraguismoa delarik.

## Kanpo estekak

* Datuak: Q3573313
* Multimedia: Veral River / Q3573313
# Ansó ibarra

Ansó ibarra (aragoieraz: Val d'Ansó; gaztelaniaz: Valle de Ansó) Veral ibaiaren ibarra da, Huescako probintziaren ipar-mendebaldean, Jazetania eskualdean, Euskal Herriarekin eta Bearnorekin mugan. Euskal toponimo ugari dituen ibarra da.
Testu berezietan, historia lanetan edo eleberrietan, euskaraz Ansó edo Berari eman daiteke.

## Geografia

Ibarraren mugak Bearno iparraldean, Canal de Berdún hegoaldean, Erronkariko ibarra (Nafarroa Garaia) eta Salbaterra Ezka mendebaldean, eta Hechoko ibarra ekialdean, dira. Ibarra Biniésko arroilak ixten du hegoaldetik.
Inguruko mendiak Petretxema (2.366 m), Ginebral de Gamueta (2.329 m), Atxerito (2.378 m), Hiru Erregeen Mahaia (2.428 m), Txamantxoia (1.945) eta Ezkaurre (2.050) dira. Ipar-ekialdean Alano mendilerroa dago. Mendi horietan barna ibiltzeko, Zuriza eta Linza ( biak euskal toponimoak) parajeetatik abiatu ohi da. Zurizan kanpaleku bat dago eta Linzan mendiko aterpetxea.. GR 11 ibilbide luzea igarotzen da haranetik.
Ansó eta Fago udalerrikoak dira ibarreko lurrak. Ibarrean mendebaldeko aragoieraren aldaera den ansotano dialektoaz mintzatzen da oraindik, hiztun gutxi gelditzen badira ere.

## Erreferentziak

* ↑ Exonimia. Euskaltzaindia. (Noiz kontsultatua: 2010-10-12).
* 1 2 Kontuan izan euskarazko testu berezi, historia lan edo eleberrietan Berari ere erabili daitekeela Ansóz aritzeko: Euskaltzaindiaren 149. araua: Euskal Herri inguruko exonimoak
* ↑ (Gaztelaniaz) Aterpearen kokapena, refugiodelinza.com
* ↑ (Gaztelaniaz) Zurizatik trabesia

## Kanpo estekak

* Datuak: Q6159057
* Multimedia: Valle de Ansó / Q6159057
# Pontifícia Universidade Católica de Minas Gerais

Pontifícia Universidade Católica de Minas Gerais (PUC-MG) Belo Horizonteko goi-mailako hezkuntza zentroa da.
Belo Horizonten kokatuta dago, Minas Gerais estatuan. Belo Horizonte hirian sortu zuten 1958ean. 2012an bere ikasle kopurua 63.528koa zen.

## Ikus, gainera

* Minas Gerais

## Erreferentziak

* ↑ pucminas.br, PUC Minas em números
* ↑ https://web.archive.org/web/20141006135911/http://www.pucminas.br/destaques/

## Kanpo estekak

* (Portugesez) Webgune ofiziala
* Datuak: Q923610
* Multimedia: Pontifícia Universidade Católica de Minas Gerais / Q923610
# Jotapiano

Jotapiano (latinez: Marcus F. Ru. Iotapianus; 249 urte inguruan hila) Erromatar Inperioko usurpatzailea izan zen, Filipo Arabiarraren erregealdiaren amaiera inguruan (244-249). Ekialdeko probintzietan matxinatu zen, Siria inguruan. Jotapianori buruz dugun informazio gehiena txanponetatik eta Aurelio Viktor, Zosimo eta Polemio Silvioren idatzietatik dator.

## Bizitza
### Jatorria

Jotapiano Ekialde Hurbileko aristokrazia indigenako kidea zen. Bere izena Julia Iotapa erreginaren eta honen alaba zen Julia Komagenekoaren antzekoa da, beraz, Komageneko Errege Familiako kide izan zitekeen, honek, erromatarren alde boterea galdu zuelarik Vespasiano enperadorearen garaian, 72an.
Aurelio Viktorrek Jotapiano Alexandro baten ondorengoa zela dio. Jakintsu batzuen arabera Alexandro hura Alexandro Severo zen (222-235 artean enperadore), eta beste jakintsu batzuek, berriz, Antioko I.a Teos Komagenekoa erregeak Alexandro Handia errege greziarraren ondorengoa zela esaten zuela. Jotapiano Komageneko erresumarekin lotuta egongo balitz, Alexandro izenaren teoria zentzuduna izango liteke. Gaio Julio Agriparen edo honen anaia Gaio Julio Alexandro Berenizianoren edo honen arreba Julia Iotaparen ondorengo izan zitekeen.

### Matxinada eta heriotza

Jotapianok Sirian hasitako matxinada bat gidatu zuen, FIliporen agintearen amaiera aldera. Matxinada Prisko (Rector Orientis) Filiporen anaiak agindutako zergen igoeraren aurka hasi zen. Beste arrazoien artean Filipok ekialdean aplikatutako faboritismoa izan liteke, Arabiako probintzia (bere aberria) ekialdeko beste probintziak baino hobeto tratatu baitzuen, biztanleen aurkakotasuna ziurtatuz. Jotapianok Antiokia bere hiriburu bihurtu zuen. Matxinada arrazoi ezezagunengatik amaitu egin zen eta Jotapiano bere soldaduek hil zuten, Dezio enperadorearen agintaldiaren lehenengo hilabetetan.

### Txanponak

Jotapianok igorritako txanponak aurkitu dira. Denak antoninianoak dira, guztiek diseinu gordina erakusten dute, eta guztiek dute VICTORIA AVG edo AVGV legenda atzealdean. Legendak matxinoen garaipen bat ospatu ahalko luke, Filiporen tropen aurka edo, hobeto esanda, "enperadorearen konkistatzeko boterea" erakusten zuten. Jotapianok ziurrenik aureoak igorri zituen baita, baina ez dira topatu oraindik.
Txanponak bere izenen iturri bakarra (M. F. RV.) dira. Gainera, hauen estiloak matxinada laburra izan zela erakusten du eta lurralde txiki batean zabaldu zela frogatzen dute.

## Erreferentziak

* 1 2 Bland, Roger. (2022). «The coinage of Jotapian: a reassessment, with unpublished addenda» Numismatic Chronicle.
# Ana Rosa Erdoiza

Ana Rosa Erdoiza (Zornotza, Bizkaia, ) Piano eta akordeoi jotzailea da. Zubiaur Musika eskolan irakasle aritu da urte luzez, jubilatu arte.

## Bizitza

14 urterekin hasi zen musika ikasten eta 19rekin amaitu zituen ikasketak. Gerora, Chapuis-ekin ere ikasi zuen, Bartzelonan. Escuderorekin, berriz, armonia Donostian.

### Musika irakasle

18 urte zituela hasi zen musika irakasten. Lehenengo bere eskolan eta ondoren Zornotzako Zubiaur musika eskolan. Bere esanetan gehien gustatu zaiona egin du bizitza guztian, eta musika ogibide izan du, gainera.
Metodoari dagokionez Edgar Willemsek Jacques Chapuisekin sortutakoa du gustukoen. Erdoizaren ustez arrenetik sentitu behar da musika, gero sortzeko. Horixe landu izan du. Zortzi urtera arte musika barneratzen irakatsi die ikaslee, gero musika idatzi eta irakurtzen ikas dezate.
Kontzertuak ere antolatu ditu ikasleekin,
   Dena eman dit musikak, eta ez naiz inoiz aspertu edo nekatu.

### Irakasleen irakasle

Berritzegune Nagusiak antolatuta. Musika irakasleei zuzendutako Willems metodoa azaldu zien. Euskaraz. Musika saioak programatzeko metodologia sistematikoa eta konszientea.

## Aintzatespenak

* 2016an, musika irakasle lanetatik jubilatu zenean Zornotzako Udalak omenaldia egin zion, lagun mina duen Jose Javier Lacalle ‘Laka’k egindako koadroa eta lore-sorta jaso zituen.

## Erreferentziak

* 1 2 «Ana Rosa Erdoiza: "Dena eman dit musikak, eta ez naiz inoiz aspertu edo nekatu" - Zornotza» Anboto.org (Noiz kontsultatua: 2025-01-14).
* ↑ «Amorebieta: sonidos del solsticio de verano | Abre y mira – ireki eta begira» josebalopezortega.com (Noiz kontsultatua: 2025-01-14).
* ↑ «Ana Rosa Erdoiza | Abre y mira – ireki eta begira» josebalopezortega.com (Noiz kontsultatua: 2025-01-14).
* ↑ «WILLEMS IKASTAROA. Ana Rosa Erdoiza» Amarauna@eu||| (Noiz kontsultatua: 2025-01-14).
* ↑ nagusia.berritzeguneak.net (Noiz kontsultatua: 2025-01-14).

## Kanpo estekak

* Datuak: Q131752695
# GUAU

GUAU edo gure audioa EITBren audio eskaintza zentralitzatzen duen plataforma da. Irratien jarduna eta podcast-ak, euskarazkoak zein gaztelaniazkoak leku bakarrean entzuteko tresna da. EITBrenak ez diren audioak ere jasotzen ditu.
2025eko otsailaren 6an aurkeztu zuten ekimena, eta 2 urteko epean EITBk martxan jartzen zuen hirugarren OTTa izan zen (Primeranekin eta Makusirekin batera). Irratia zuzenean eta irratsaioak nahieran, podcastak eta bideopodcastak, audio-liburuak, zuzeneko emanaldi bereziak eta eduki esklusiboak kontsultatu daitezke bertan. Doakoa da, baina erregistratzea eskatzen du. Webguneaz gain Play Store-an eta App Storean aplikazioak ditu.

## Katalogoa

2025ean martxan jarri zenean EITBren sei irrati emisorak (Euskadi Irratia, Radio Euskadi, Radio Vitoria, Gaztea, EITB Musika eta Euskal Kantak) zuzenean entzuteko aukera eskaini zuen, eta 100 irratsaiotik gora nahieran. Abiapuntuan, 150 podcast baino gehiago eta 18 bideopodcast bildu zituen.

## Erreferentziak

* ↑ «GUAU jaio da, euskal audio-edukiak biltzen dituen EITBren plataforma berria» EITB 2025-02-06 (Noiz kontsultatua: 2025-02-06).

## Ikus, gainera

* Primeran
* Podcast

## Kanpo estekak

* Webgune ofiziala
* Datuak: Q132154026
# Little Women (1994ko filma)

Little Women (euskaraz Emakumetxoak) 1994ko Gillian Armstrong australiar zinema zuzendariak zuzendutako drama film bat da. 1868ko Louisa May Alcott idazlearen izenburu berdineko eleberrian oinarritua dago, eta 1933ko George Cukor eta 1949ko Mervyn LeRoy zuzendariek zuzendutako izenburu berdineko filmeen berregokitzapena ere bada.

## Argumentua

Oharra: Atal honek istorio osoa edo amaiera argitzen du.
AEBetako Gerra Zibila (1861-1865). Bere senarra frontean borrokatzen dagoen bitartean, Marmee (Susan Sarandon) etxean bere lau alabekin batera biziko da, bere “emakumetxoak”: Jo (Winona Ryder), idazlea izan nahi duen neska odolberoa; Meg (Trini Alvarado), zintzo eta arduratsua; Beth (Claire Danes) makala eta Amy (Kirsten Dunst) erromantikoa. Urteak igaro hala, ahizpek beren oroimen maitatu eta mingarrienak elkarbanatuko dituzte, Marmee eta Izeba March (Samantha Mathis) norberaren independentzia, maitasuna eta familiak duen garrantziari buruz irakasten saiatuko direlarik.

## Aktoreak

* Winona Ryder: Josephine 'Jo' March
* Susan Sarandon: Abigail 'Marmee' March
* Trini Alvarado: Margareth 'Meg' March
* Kirsten Dunst: Amy March gaztea
* Claire Danes: Elizabeth 'Beth' March
* Samantha Mathis: Amy March heldua
* Gabriel Byrne: Friedrich Bhaer
* Christian Bale: Théodore 'Laurie' Laurence
* Eric Stoltz: John Brooke

## Ikus gainera

* Little Women (1933ko filma)
* Little Women (1949ko filma)
* Little Women (2019ko filma)

## Kanpo estekak

* Little Women filmaren iragarkia ikusgai. Youtube.com (Ingelesez)
* IMDBko fitxa irakurgai (Ingelesez)
* Datuak: Q850522
# Little Women (2019ko filma)

Little Women (euskaraz Emakumetxoak) 2019ko Greta Gerwig estatubatuar zinema zuzendariaren film dramatiko bat da. 1868ko Louisa May Alcott idazlearen izenburu bereko eleberrian oinarritua dago, eta eleberriaren zortzigarren film egokitzapena da. Saoirse Ronan, Emma Watson, Florence Pugh, Eliza Scanlen, Timothée Chalamet, Laura Dern eta Meryl Streep aktoreek antzeztu zuten.

## Argumentua

Oharra: Atal honek istorio osoa edo amaiera argitzen du.
Ingalaterra Berria, 1860ko hamarkadan. Nerabezaroan sartuta dauden Amy, Jo, Beth eta Meg ahizpek bidaia bat hasiko dute amarekin, baina aita gabe. Bidaia horretan gauza berri asko ikasiko dituzte, batez ere Massachusetts estatua zeharkatzerakoan, gerra betean baitago.

## Aktoreak

* Saoirse Ronan: Jo March
* Emma Watson: Meg March
* Florence Pugh: Amy March
* Eliza Scanlen: Beth March
* Timothée Chalamet: Théodore "Laurie" Laurence
* Laura Dern: Marmee March
* Meryl Streep: Izeba March
* Bob Odenkirk: March jauna
* Louis Garrel: Friedrich Bhaer
* James Norton: John Brooke
* Chris Cooper
* Abby Quinn: Annie
* Tracy Letts

## Ikus, gainera

* Little Women (1933ko filma)
* Little Women (1949ko filma)
* Little Women (1994ko filma)

## Erreferentziak

* ↑ «Little Women» Berria 2019-12-21 CC BY-SA 4.0 lizentziapean.

## Kanpo estekak

* Little Women filmaren iragarkia ikusgai. Youtube.com (Ingelesez)
* IMDBko fitxa irakurgai (Ingelesez)
* Datuak: Q56881140
* Multimedia: Little Women (2019 film) / Q56881140
# Little Women (1949ko filma)

Little Women (Emakumetxoak) drama eta amodiozko filma da, Mervyn LeRoy estatubatuar zinemagileak 1949an zuzendua. Louisa May Alcott idazlearen Little Women eleberrian oinarritua dago. June Allyson, Peter Lawford, Janet Leigh, Margaret O'Brien, Mary Astor, Elizabeth Taylor, Rossano Brazzi eta C. Aubrey Smith aktoreek antzeztu zuten.
Zuzendaritza artistiko onenaren Oscar Saria irabazi (Cedric Gibbons, Paul Groesse, Edwin B. Willis eta Jack D. Moore) eta Argazkigintza onenaren Oscar Sariaren (Robert Planck eta Charles Schoenbaum) izendapena jaso zuen.
Rossano Brazzi italiar aktore hasiberriaren lehenbiziko filma izan zen, aldiz, C. Aubrey Smith aktore beteranoren azkena, lau hamarkadetako ibilbide luzearen ostean, 1948an hil baitzen.

## Argumentua

Oharra: Atal honek istorio osoa edo amaiera argitzen du.
XIX. mendearen bigarren erdialdea, Concord, Massachusetts.
Margaret Meg (Janet Leigh), Joséphine Jo (June Allyson), Elisabeth Beth (Margaret O'Brien) eta Amy Amie (Elizabeth Taylor) izeneko neska gazteen istorioa kontatzen da. Marmee amarekin (Mary Astor) batera bizi dira. Erdi maileko familia bateko senideak dira. Istorioa Ameriketako Estatu Batuetako Gerra Zibilan jazotzen da, euren aita, March jauna (Leon Ames) iparraldeko ofiziala denez frontera borrokatzera joan eta etxea euren arduran gelditzen denean.

## Aktoreak

* June Allyson: Josephine 'Jo' March
* Peter Lawford: Theodore 'Laurie' Laurence
* Margaret O'Brien: Elizabeth 'Beth' March
* Elizabeth Taylor: Amy 'Amie' March
* Janet Leigh: Margaret 'Meg' March/Brooke
* Rossano Brazzi: Bhaer irakaslea
* Mary Astor: Marmee March
* Lucile Watson: Izeba March
* Sir C. Aubrey Smith: Laurence jauna
* Richard Stapley (Richard Wyler): John Brooke
* Leon Ames: March jauna
* Harry Davenport: Barnes doktorea
* Connie Gilchrist: Kirke jauna
* Ellen Corby: Sophie

## Ikus gainera

* Little Women (1933ko filma)
* Little Women (1994ko filma)
* Little Women (2019ko filma)

## Kano loturak

* Little Women filmaren IMDBko fitxa irakurgai (Ingelesez)

## Kanpo estekak

* Datuak: Q1466426
* Multimedia: Little Women (1949 film) / Q1466426